Tricholoma sciodes

Tricholoma sciodes Tricholomataceae familiako onddo espezie bat da.

Kalitate organoleptiko txikiko haragia du. Toxikoa den susmoa ere badago.

Deskribapena 
Kapela: 3 eta 8 cm bitarteko diametrokoa; hasieran konikoa, gero zabaldu egiten da, titi nabari eta puntazorrotzarekin; gris argitik gris ilunera doan kolorekoa erreflexu berdexka samarrekin;  azala satinatua bezalakoa, leun samarra, itsatsitako zuntz txiki erradialez apaindua eta gehienetan ezkatarik gabe.

Orriak: Zuri grisaxkak, lila samar koloreko tonuekin eta beti ertza puntu  belzkara batzuez markatuta, ale gazteetan ere nabariak baitira.

Hanka: 5 eta 12 cm bitarteko garaierakoa eta 0,8 eta 1,3 cm bitarteko lodierakoa, liraina, ezkatatsua ez, leuna, zurixkatik zuri grisaxka oso arinera doan kolorekoa.

Haragia: Lurkara usain desatseginekoa eta zapore akre-mikatzekoa.

Etimologia: Tricholoma terminoa grekotik dator, ilea, txirikorda, lumatxarekin tolesturan zehar, nahiz eta espezie gutxi batzuek baino ez dituzten iledun kapelak.

Jangarritasuna 
Ez da jangarria.

Nahasketa arriskua 
Tricholoma virgatum delakoarekin, batez ere, honek, orrien ertzetan puntu beltzik ez duelako bereizten da (kolorerik gabeko zelula marjinalak). Tricholoma bresadolanum espeziearekin ere bai, honek kapela ezkatatsua du, ganbila, inoiz ez konikoa; oin grisaxka, motzagoa, zabala, ez biluzik eta orrien ertza beltzez inguratua.

Sasoia eta lekua 
Udazkenean oso ohikoa, koniferoen eta hostozabalen azpian.

Banaketa eremua 
Kanada, Ameriketako Estatu Batuak, Europa.

Erreferentzia

Kanpo estekak 

Tricholoma